זואי סבר

זואי (בלינסקי) סבר (נולדה ב-23 במרץ 1974) היא ציירת ישראלית. בוגרת האקדמיה לאומנות ועיצוב בצלאל בירושלים.

סבר חברה באיגוד האמנים הפלסטיים הישראלי, באיגוד האדריכלים הישראלי ובעמותת מרחב להתחדשות עירונית.

ביוגרפיה 
סבר נולדה וגדלה בלבוב במערב אוקראינה, שם למדה ציור מגיל צעיר בבית ספר לאומנות ואצל מורים פרטיים לגרפיקה, רישום קלאסי וציור צבע.

בשנת 1990 עלתה לישראל ולמדה במשך 3 שנים (1990–1993) במגמת אומנות פלסטית בבית ספר עירוני א' בתל אביב. בשנת 1996–2001 למדה בפקולטה לארכיטקטורה שבאקדמיה לאומנות ועיצוב בצלאל בירושלים. פרויקט הגמר שלה נקרא "סדק", עסק בקשר הקונספטואלי בין עבר לעתיד והיה מוקדש לרחוב יפו בירושלים ולמסלול הצלבני העתיק עד לשער יפו. לאחר סיום לימודיה בשנת 2001 עבדה בתחום הפרסום. החל משנת 2010 חזרה לתחום האומנות באופן עצמאי ובחרה לעסוק בנופים ישראליים, ובעיקר בנופים אורבניים.

סבר פיתחה שיטת ציור ייחודית, הכוללת שכבות של צבע שמן ואקריליק. יש המשייכים אותה בטעות לסגנון הנאיבי, אולם אף על פי שיצירותיה של סבר מאופיינות בצבעוניות עזה, אין בהן תיאורים "נאיבים".

בקיץ 2019 הוצגה בבנייני האומה תערוכת ציורי נוף של זואי סבר תחת הכותרת "צבע של מקום". העבודות המוצגות בתערוכה משלבות בין טבע, עיר ודמיון תוך הצגת נופים מרחבי המדינה.

סבר מתגוררת בגבעתיים, שם נמצא גם הסטודיו שלה, נשואה ואם לשלושה בנים.

תערוכות

תערוכות יחיד 
 2014 - "ART IS FUN" גלריה תירוש, הרצליה, ישראל
 2015 - "נופים של אושר", היכל התרבות, פתח תקווה, ישראל
 2015 - "מסע מקומי", מכון המים, הגלריה העירונית ע"ש יוסף ויסמן, גבעתיים, ישראל
 2016 - "על גגות תל אביב", מרכז יאנוש קורצ'אק, מינכן, גרמניה
 2017 - "גווני ישראל", המוזיאון הממלכתי לאמנות קזטייב , אלמטי, קזחסטן

תערוכות קבוצתיות

קישורים חיצוניים

הערות שוליים 

ציירות ישראליות
ציירים ישראלים
עולות בשנות ה-1990
עולים בשנות ה-1990
גבעתיים: אישים
ישראליות ילידות אוקראינה
ישראלים ילידי אוקראינה
בוגרות תיכון עירוני א' (תל אביב)
בוגרי תיכון עירוני א' (תל אביב)
בוגרות בצלאל, אקדמיה לאמנות ועיצוב
בוגרי בצלאל, אקדמיה לאמנות ועיצוב
ישראליות שנולדו ב-1974
ישראלים שנולדו ב-1974